CELEX: 31981R2803
Language: el
Date: 1981-09-28 00:00:00
Title: Κανονισμός (EOK) αριθ. 2803/81 τού Συμβουλίου τής 28ης Σεπτεμβρίου 1981 περί τροποποιήσεως τού κανονισμού (EOK) αριθ. 3035/80 περί καθορισμού τών γενικών κανόνων πού αφορούν τή χορήγηση επιστροφών κατά τήν εξαγωγή καί τών κριτηρίων καθορισμού τού ύψους αυτών, γιά ορισμένα γεωργικά προϊόντα εξαγόμενα υπό μορφή εμπορευμάτων μή υπαγομένων στό παράρτημα ΙΙ τής συνθήκης

Avis juridique important

|

31981R2803

Κανονισμός (EOK) αριθ. 2803/81 τού Συμβουλίου τής 28ης Σεπτεμβρίου 1981 περί τροποποιήσεως τού κανονισμού (EOK) αριθ. 3035/80 περί καθορισμού τών γενικών κανόνων πού αφορούν τή χορήγηση επιστροφών κατά τήν εξαγωγή καί τών κριτηρίων καθορισμού τού ύψους αυτών, γιά ορισμένα γεωργικά προϊόντα εξαγόμενα υπό μορφή εμπορευμάτων μή υπαγομένων στό παράρτημα ΙΙ τής συνθήκης  

Επίσημη Εφημερίδα αριθ. L 275 της 29/09/1981 σ. 0031 - 0031 Ισπανική ειδική έκδοση: Κεφάλαιο 03 τόμος 23 σ. 0137  Πορτογαλική ειδική έκδοση : Κεφάλαιο 03 τόμος 23 σ. 0137 

***** ΚΑΝΟΝΙΣΜΟΣ (ΕΟΚ) αριθ. 2803/81 ΤΟΥ ΣΥΜΒΟΥΛΙΟΥ  της 28ης Σεπτεμβρίου 1981  περί τροποποιήσεως του κανονισμού (ΕΟΚ) αριθ. 3035/80 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 17 παράγραφος 3, καθώς και τις αντίστοιχες διατάξεις ορισμένων άλλων κανονισμών περί κοινής οργανώσεως αγοράς στον τομέα των γεωργικών προϊόντων,  Εκτιμώντας:  ότι ο κανονισμός (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης (2), όπως τροποποιήθηκε από τον κανονισμό (ΕΟΚ) αριθ. 1188/81 (3), προβλέπει μόνο περιορισμένες δυνατότητες καθορισμού διαφοροποιημένων επιστροφών αναλόγως του προορισμού·  ότι η αγορά των περισσοτέρων εμπορευμάτων που καλύπτονται από τον κανονισμό (ΕΟΚ) αριθ. 3035/80 είναι στενά συνδεδεμένη με την αγορά των γεωργικών προϊόντων βάσεως·  ότι, ως εκ τούτου, για να καθορισθούν παρόμοιες επιστροφές για τα γεωργικά προϊόντα βάσεως, ανεξάρτητα από τη μορφή υπό την οποία εξάγονται αυτά, είναι αναγκαίο να διευρυνθεί η δυνατότητα καθορισμού επιστροφών, διαφοροποιημένων αναλόγως του προορισμού, για ορισμένα από τα προαναφερόμενα εμπορεύματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 3035/80 προστίθεται η ακόλουθη παράγραφος:  «6. Κατά την περίοδο εμπορίας 1981/82, η επιστροφή για τα εμπορεύματα της διακρίσεως 18.06 Δ ΙΙ γ) ή 21.07 Η VII μέχρι ΙΧ του Κοινού Δασμολογίου δύναται να διαφοροποιείται αναλόγως του προορισμού.»  Άρθρο 2  Ο παρών κανονισμός ισχύει από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Σεπτεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 323 της 29. 11. 1980, σ. 27.  (3) ΕΕ αριθ. L 121 της 5. 5. 1981, σ. 3.